ທ່ານນາງອອງຊານ ຊູຈີ ທີ່ຖືກພົບເຫັນວ່າ ມີຄວາມຜິດ ຈະຖືກ ກັກບໍຣິເວນຕື່ມ
ຂ່າວສຳຄັນອື່ນໆ: ປະຊາຄົມນາໆຊາດ ບໍ່ພໍໃຈ ກ່ຽວກັບການຕັດສິນໂທດ ທ່ານນາງອອງຊານຊູຈີ; ສານໄທ ບໍ່ຍອມສົ່ງພໍ່ຄ້າມໍຣະນະ ໃຫ້ແກ່ສະຫະຣັດ; 2 ຄົນ ເສັຽຊີວິ
ສານແຫ່ງນຶ່ງ ຂອງມຽນມາ ພົບເຫັນວ່າ ທ່ານນາງອອງຊານ ຊູຈີຜູ້ນຳປະ ຊາທິປະໄຕ ໃນມຽນມາ ມີຄວາມຜິດໃນການ ລະເມີດກົດໝາຍຄວາມໝັ້ນຄົງພາຍໃນແລະ ໄດ້ຕັດສິນກັກບໍຣິເວນທ່ານນາງ ຕື່ມອີກ 1 ປີ ກັບ 6 ເດືອນ ໃນຂັ້ນຕົ້ນສານທີ່ຄຸກ INSEIN ໃນນະຄອນຢ່າງກຸ້ງ ໄດ້ຕັດສິນໂທດ ທ່ານນາງ ອອງຊານຊູຈີຜູ້ທີ່ເຄີຍໄດ້ຮັບ ລາງວັນໂນແບລ ຂແນງສັນຕິພາບ ໃຫ້ຈຳຄຸກເປັນເວລາ 3 ປີພ້ອມດ້ວຍ ການອອກແຮງງານໜັກ ແຕ່ໄດ້ຫລຸດ ລົງມາ ເປັນກັກບໍຣິເວນປີເຄິ່ງຕາມຄຳສັ່ງ ຂອງນາຍພົນ THAN SHWE ຜູ້ນຳສູງສຸດ ຂອງມຽນມາ ເຈົ້າໜ້າທີ່ກ່າວວ່າທ່ານນາງໄດ້ຖືກນຳໂຕ ກັບຄືນໄປຢູ່ເຮືອນ ແຄມທະເລສາບ ຂອງທ່ານນາງ ເພື່ອຮັບໃຊ້ໂທດທີ່ນັ້ນ ທ່ານນາງອອງຊານ ຊູຈີ ໄດ້ຖືກດຳເນີນຄະດີ ໃນຂໍ້ຫາ ລ່ວງລະເມີດເງື່ອນໄຂການກັກບໍຣິເວນ ໃນເດືອນ ພຶສະພາ ຜ່ານມາ ເວລາທ່ານນາງ ອະນຸຍາດໃຫ້ຊາວອະເມຣິກັນຄົນນຶ່ງ ທີ່ລອຍນ້ຳ ລ່ວງລ້ຳ ໄປຍັງເຮືອນ ຂອງທ່ານນາງທີ່ແຄມທະເລສາບ ພັກຢູ່ທີ່ນັ້ນຄືນນຶ່ງ ຊາວອະເມຣິກັນ ຄົນດັ່ງກ່າວຄືນາຍ JOHNYETTAW ກໍໄດ້ຖືກ ດຳເນີນຄະດີ ແລະຖືກພົບເຫັນວ່າ ມີຄວາມຜິດ ລາວໄດ້ຖືກຕັດສິນໂທດ ຈຳຄຸກເປັນເວລາ 7 ປີ ພ້ອມດ້ວຍ ການອອກ ແຮງງານໜັກ ຂະນະດຽວກັນ ປະຊາ ຄົມນາໆຊາດ ໄດ້ສະແດງປະຕິກິຣິຍາຕອບຢ່າງໂກດ ແຄ້ນ ຕໍ່ການຕັດສິນ ໃຫ້ກັກບໍຣິເວນ ທ່ານນາງອອງ ຊານຊູຈີຕື່ມອີກນັ້ນ ຖແລງຂ່າວສະບັບນຶ່ງ ຂອງສະ ວີເດັນ ຊຶ່ງເປັນປະທານວຽນຂອງສະຫະພາບຢູໂຣບ ກ່າວວ່າ ຈະມີການລົງໂທດ ເພີ້ມຕື່ມ ຕໍ່ອຳນາດ ການປົກຄອງທະຫານມຽນມາ ຖແລງຂ່າວ ທີ່ນຳອອກເຜີຍ ຢູ່ນະຄອນ BRUSSELS ກ່າວວ່າສະຫະພາບຢູໂຣບ ຂໍປະນາມ ຕໍ່ຄຳຕັດສິນ ແລະການດຳເນີນຄະດີ ທີ່ບໍ່ຍຸຕິທັມຂອງມຽນມາ ສະຫະພາບຢູໂຣບ ຊື່ງເອີ້ນຂໍ້ຫາ ຂອງມຽນມາວ່າ ເປັນການລະເມີດຕໍ່ກົດໝາຍ ຂອງປະເທດ ແລະຂອງນາໆຊາດ ຮຽກຮ້ອງໃຫ້ມຽນມາ ປ່ອຍທ່ານນາງອອງຊານຊູຈີໃນທັນທີ ແລະຢ່າງບໍ່ມີເງື່ອນໄຂ ໃດໆທັງສິ້ນ ສ່ວນນາຍົກຣັຖມຸນຕຣີອັງກິດ ທ່ານGORDON BROWN ກ່າວວ່າ ທ່ານຮູ້ສຶກເສົ້າເສັຽໃຈ ແລະມີຄວາມໂກດແຄ້ນຕໍ່ການຕັດສິນໂທດ ໃນວັນອັງຄານ ມື້ນີ້ ໃນອັນທີ່ທ່ານເອີ້ນວ່າ ການດຳເນີນຄະດີແບບຫລອກລວງ ທ່ານຮຽກຮ້ອງ ໃຫ້ສະພາ ຄວາມໝັ້ນຄົງ ອົງການສະຫະປະຊາຊາດຫ້າມບໍ່ໃຫ້ທົ່ວໂລກ ຂາຍອາວຸດ ໃຫ້ແກ່ ຣັຖບານມຽນມາ ສານແຫ່ງນຶ່ງຂອງໄທ ໃນວັນອັງຄານມື້ນີ້ ໄດ້ປະຕິເສດບໍ່ຍອມອະນຸ ຍາດໃຫ້ ມີການສົ່ງ ນັກຄ້າອາວຸດ ຊາວຣັດເຊັຽ ນາຍ VIKTOR BOUTມາຍັງສະຫະຣັດ ເພື່ອປະເຊີນກັບ ຂໍ້ຫາຂາຍອາວຸດ ໃຫ້ພວກກະ ບົດໃນໂຄລັມເບັຽ ສະຫະຣັດ ຢາກດຳເນີນຄະ ດີ ນາຍ BOUT ທີ່ມີການເອີ້ນກັນວ່າ ພໍ່ຄ້າມໍ ຣະນະນັ້ນໃນຂໍ້ຫາ ສົມຮູ້ຮ່ວມຄິດ ເພື່ອຂາຍອາວຸດ ມູນຄ່າຫລາຍລ້ານໂດລາ ໃຫ້ແກ່ພວກກະບົດຈາກກຸ່ມກຳລັງ ປະຕິວັດ ໂຄລັມເບັຽ ຫລືອົງການ FARC ນັ້ນ ຜູ້ພິພາກສາທີ່ອອກຄຳຕັດສິນ ກ່າວວ່າ ຄະດີນີ້ ເປັນຄະດີການເມືອງ ຍ້ອນວ່າ ອົງການ FARCກຳລັງທຳການຕໍ່ສູ້ ທາງດ້ານການເມືອງ ແລະບໍ່ແມ່ນ ກຸ່ມອັນທະພານ ອາຊຍາກັມ ທ່ານກ່າວຕື່ມວ່າ ອົງການ FARC ບໍ່ໄດ້ຖືກຮັບຮູ້ວ່າ ເປັນກຸ່ມກໍ່ການຮ້າຍຢູ່ໃນປະເທດໄທ ສານຂອງໄທ ຕັດສິນວ່າ ນາຍ BOUT ຍັງຈະຕ້ອງ ຖືກຂັງຕໍ່ໄປຕື່ມອີກຢ່າງນ້ອຍ 72 ຊົ່ວໂມງ ເພື່ືອໃຫ້ໂອກາດ ແກ່ສະຫະຣັດ ທີ່ຈະໄດ້ຍື່ນຂໍອຸທອນ ຮອງຫົວໜ້າ ສະຖານທູດ ຂອງສະຫະຣັດ ຢູ່ທີ່ບາງກອກ ທ່ານ JAMES ENTWISTLE ກ່າວວ່າທ່ານຮູ້ສຶກຜິດຫວັງ ແລະງົງງັນ ກ່ຽວກັບ ການຕັດສິນ ຂອງໄທ ສື່ມວນຊົນຂອງທາງ ການຈີນ ລາຍງານວ່າ ດິນເຈື່ອນຍ້ອນຝົນ ຕົກໜັກ ທີ່ເກີດຈາກ ລົມໄຕ້ຝຸ່ນ ມໍຣະກົດ ໄດ້ທຳລາຍ ເຮືອນ 7 ຫລັງໃນພາກຕາເວັນ ອອກ ຂອງຈີນ ເຮັດໃຫ້ມີ ຜູ້ເສັຽຊີວິດ 2 ຄົນ ແລະບາດເຈັບ 4 ຄົນ ເຮືອນເຫລົ່ານີ້ ໄດ້ພັງ ລົງໃນຕອນແລງ ວານນີ້ ທີ່ເມືອງ PENGXI ໃນເຂດນະຄອນເວີ້ນໂຈ (WENZHOU) ແຂວງ ZHEJIANG ຈຳນວນຜູ້ເສັຽຊີວິດ ຈາກລົມພາຍຸເຂດຮ້ອນ 2 ຫົວ ທີ່ໄດ້ພັດຖລົ່ມ ບາງເຂດ ໃນເອເຊັຽ ຕາເວັນອອກ ໃນໄລຍະ ສີ່ຫ້າມື້ຜ່ານມານີ້ ໄດ້ເພີ້ມຂຶ້ນ ເປັນຫຼາຍກວ່າ 50 ຄົນແລ້ວ ເຈົ້າໜ້າທີ່ ໃນໃຕ້ຫວັນກ່າວວ່າ ລົມໄຕ້ຝຸ່ນ ມໍຣະກົດ ເຮັດໃຫ້ມີ ຜູ້ເສັຽຊີວິດ ບໍ່ຕ່ຳກວ່າ 15 ຄົນແລະອີກຢ່າງນ້ອຍ 55 ຄົນ ຫາຍສາບສູນ ເວລາພາຍຸຫົວນີ້ ພັດເຂົ້າຖລົ່ມ ໃຕ້ຫວັນໃນມື້ວັນສຸກ ແລະວັນເສົາ ຜ່ານມາ ເຈົ້າໜ້າທີ່ທ້ອງຖິ່ນ ແລະພວກທີ່ເຫັນເຫດການກ່າວວ່າ ມີຫລາຍຮ້ອຍຄົນ ໄດ້ຖືກດິນເຈື່ອນຖົມ ທີ່ບ້ານ SHIAO LINໃນພາກໃຕ້ ຂອງເກາະໃຕ້ຫວັນ ໃນມື້ວັນອາທິດ ຜ່ານມາ ເຮືອບິນເຮຣີຄອບເຕີ້ຂອງກອງທັບ ໃຕ້ຫວັນ ໄດ້ຊ່ອຍພວກ ທີ່ລອດຊີວິດມາໄດ້ ສ່ວນນຶ່ງ ຂອງຈຳນວນທັງໝົດປະມານ 100 ຄົນ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARYCLINTON ກຳລັງຢູ່ທີ່ ພາກຕາເວັນອອກ ທີ່ມີບັນຫາ ຂອງສາ ທາຣະນະຣັດ ປະຊາທິປະໄຕຄອງໂກ ເພື່ອແກ້ໄຂ ບັນຫາແມ່ຍິງ ທີ່ເປັນຜູ້ຮັບ ເຄາະໃນການລ່ວງລະເມີດ ທາງເພດ ທ່ານນາງ CLINTON ໄດ້ເດີນທາງໄປ ເມືອງ GOMA ເມືອງເອກຂອງແຂວງ KIVU ເໜືອຊຶ່ງເປັນເຂດ ທີ່ມີຄວາມຫລໍ່ ແຫລມ ໃນວັນອັງຄານມື້ນີ້ ໂດຍເຮືອບິນ ຂອງອົງການສະຫະປະຊາຊາດ ທ່ານ ນາງຈະໄປພົບພໍ້ ກັບພວກທີ່ ຖືກຂົ່ມຂືນ ສຳເລົາທີ່ສູນແຫ່ງນຶ່ງ ຂອງຜູ້ປະສົບພັຍ ຊາວຄອງໂກ 18 ພັນຄົນ ອົງການ ສະຫະປະຊາຊາດໄດ້ຈົດບັນທຶກ ກ່ຽວກັບຢ່າງນ້ອຍ 200 ພັນກໍຣະນີ ການຂົ່ມຂືນ ຢູ່ໃນຂົງເຂດນັ້ນນັບແຕ່ປີ 1996 ເປັນຕົ້ນມາ ເວລາການສູ້ຣົບ ລະຫວ່າງພວກທະຫານແລະກຸ່ມກະບົດເລີ້ມຂຶ້ນ ເພື່ອຍາດແຍ່ງ ຄວາມອຸດົມສົມບູນ ທາງດ້ານແຮ່ທາດຂອງຂົງເຂດ ກຸ່ມກະບົດເຫລົ່ານີ້ ແມ່ນຮວມທັງ ກຳລັງຂອງ ພວກຮູຕູ ທີ່ປະຕິບັດງານຢູ່ໃນເຂດດັ່ງກ່າວ ນັບແຕ່ການ ຂ້າລ້າງເຊື້ອຊາດເຜົ່າພັນ ໃນຣວັນດາ ສິ້ນສຸດລົງ ເຈົ້າໜ້າທີ່ປາກິສຖານກ່າວວ່າ ການໂຈມຕີ ດ້ວຍລູກສອນໄຟທີ່ສົງສັຍວ່າ ເປັນຂອງ ສະຫະຣັດ ໄດ້ ສັງຫານພວກຫົວຮຸນແຮງ ຢ່າງນ້ອຍ 10 ຄົນໃນເຂດ WAZIRISTAN ໃຕ້ ເຈົ້າໜ້າທີ່ ກ່າວວ່າ ເຮືອບິນ ທີ່ບໍ່ ມີຄົນຂັບໄດ້ທຳການໂຈມຕີ ໃນວັນອັງຄານມື້ນີ້ ຕໍ່ບ່ອນທີ່ ສົງສັຍວ່າ ເປັນຄ້າຍຂອງພວກຫົວຮຸນແຮງ ໃນເຂດຊົນ ເຜົ່າ ທາງພາກຕາເວັນຕົກ ສຽງເໜືອ ຂອງປາກິສຖານ ມີລາຍງານວ່າ ການໂຈມຕີ ໃນເຂດດຽວກັນ ເມື່ອສັບປະ ດາແລ້ວ ໄດ້ສັງຫານຜູ້ນຳຂອງກຸ່ມ ທາລີບານ ໃນປາກິສຖານ ນາຍ BAITULLAH MEHSUD ກຸ່ມທາລີບານໃນປາກິສຖານ ກ່າວວ່າ ລາຍງານຂ່າວ ກ່ຽວກັບການ ເສັຽຊີວິດ ຂອງນາຍ MEHSUD ນັ້ນເປັນລາຍງານ ທີ່ບໍ່ຖືກຕ້ອງ ແຕ່ຣັຖມຸນຕຣີ ກະຊວງພາຍໃນ ປາກິສຖານ ທ່ານ REHMANMALIK ກ່າວຕໍ່ VOA ໃນມື້ວານນີ້ວ່າ ລາຍງານສືບລັບ ທີ່ໜ້າເຊື່ອຖືໄດ້ໃຫ້ການຢືນຢັນວ່າ ຜູ້ກ່ຽວຖືກຂ້າຕາຍແທ້ ແລະພວກເຈົ້າໜ້າທີ່ສືບລັບກຳລັງດຳເນີນງານ ເພື່ອໃຫ້ໄດ້ຮັບ ຫຼັກຖານພິສູດ ທາງດ້ານຮ່າງກາຍ ເຊີນຟັງຂ່າວລາຍລະອຽດ